రోడ్డు ప్రమాదంలో ముగ్గురు హైదరాబాదీల మృతిమృతుల్లో అన్నా చెల్లెలు, అతడి కూతురుమృతదేహాల తరలింపునకు అడ్డొస్తున్న నిబంధనలు(ఆంధ్రజ్యోతి గల్ఫ్ ప్రతినిధి) సౌదీలో జరిగిన రోడ్డు ప్రమాదంలో హైదరాబాద్కు చెందిన ముగ్గురు బలయ్యారు. మృతుల్లో అన్నాచెల్లెలు, నాలుగేళ్ల బాలిక ఉన్నారు. ఈ దుర్ఘటన వారి కుటుంబాల్లో తీవ్ర విషాదాన్ని నింపింది. హైదరాబాద్ పాత మలక్పేటకు చెందిన ఖాజా అలీయొద్దీన్ సౌదీలోని దమ్మాం నగరంలో పని చేస్తున్నాడు. రంజాన్ పండుగకు 1400 కిలోమీటర్ల దూరం నుంచి జెద్దాలో ఉన్న తన చెల్లి వచ్చింది. ఈనెల 28న (బుధవారం) రాత్రి చెల్లెలి కుటుంబ సభ్యులు, అలీయొద్దీన్ కుటుంబ సభ్యులు కలిసి వెళ్తుండగా.. రియాధ్ హైవేలో రోడ్డు ప్రమాదం జరిగింది. ఈ దుర్ఘటనలో అలీయొద్దీన్తోపాటు.. అతని కుమార్తె అఫ్షీన్ (4), సోదరి రెష్మా జబీన్(32) అక్కడికక్కడే మరణించారు. ప్రమాదంలో గాయపడిన ఇరు కుటుంబాలకు చెందిన పిల్లలను, అలీయొద్దీన్ భార్య రెహానాను ఆస్పత్రికు తరలించారు. అయితే.. ఆస్పత్రి నుంచి మరణ ధ్రువీకరణ పత్రాలు జారీ కాకపోవడంతో వారి మృతదేహాలను సొంత ప్రాంతానికి తరలించడంలో జాప్యం జరుగుతోంది. ఆస్పత్రి, పోలీసుల నుంచి నివేదికలు అందకుండా తాము ఎలాంటి నిరభ్యంతర పత్రాన్ని జారీ చేయలేమని భారతీయ దౌత్య కార్యాలయ అధికారులు చెప్పడంతో.. బాధిత కుటుంబ సభ్యులు తీవ్ర ఆందోళనలో ఉన్నారు.
roddu pramaadamlo mugguru hyderabadila mruthimruthullo anna chellelu, atadi koothurumrutadehaala taralimpunaku addostunna nibandhanalu(aandhrajyoti galf pratinidhi) soudiiloo jarigina roddu pramaadamlo hyderabadku chendina mugguru balayyaru. mrutullo annaachellelu, nalugella balika unnaaru. ee durghatana vaari kutumbaallo teevra vishaadaanni nimpindi. hyderabad paata malakpetaku chendina khaja aliiyoddin soudiilooni dammam nagaramlo pani chestunnadu. ranjan pandugaku 1400 kilometerla dooram nunchi jeddaalo unna tana chelli vachindi. eenela 28na (budhavaaram) raatri chelleli kutumba sabhyulu, aliiyoddin kutumba sabhyulu kalisi veltundagaa.. riadh haivelo roddu pramaadam jarigindi. ee durghatanalo aleeyoddiintopaatu.. athani kumarte afshin (4), sodari reshma jabin(32) akkadikakkade maraninchaaru. pramaadamlo gaayapadina iru kutumbaalaku chendina pillalanu, aliiyoddin bharya rehananu aaspatriku taralinchaaru. ayithe.. aaspatri nunchi marana dhruveekarana patraalu jaarii kakapovadamto vaari mrutadehaalanu sonta praantaaniki taralinchadamlo jaapyam jarugutondi. aaspatri, polisula nunchi nivedikalu andakunda taamu elanti nirabhyantara patraanni jaarii cheyalemani bhaarateeya dautya kaaryaalaya adhikaarulu cheppadamtho.. baadhita kutumba sabhyulu teevra aandolanalo unnaaru.